‘द कश्मीर फ़ाइल्स’ ऑस्कर में शॉर्टलिस्ट नहीं हुई है, विवेक अग्निहोत्री और मीडिया का झूठा दावा
द एकेडमी ऑ़फ़ मोशन पिक्चर आर्ट्स एंड साइंसेज (AMPAS) ने हाल ही में 95वें अकैडमी पुरस्कार के लिए एलिजिबल प्रोडक्शन एक रिमाइंडर लिस्ट जारी किया. इस लिस्ट में 301 फ़िल्में शामिल हैं जिनमें RRR, कंतारा, द कश्मीर फ़ाइल्स, गंगूबाई काठियावाड़ी, मी वसंतराव, तुझया साथी कही ही, रॉकेट्री: द नंबी इफ़ेक्ट, द लास्ट फ़िल्म शो, विक्रांत रोना और इराविन निझाल जैसी भारतीय फ़िल्में शामिल हैं.
ये लिस्ट जारी होने के तुरंत बाद, द कश्मीर फ़ाइल्स के निर्देशक विवेक अग्निहोत्री ने ट्विटर पर घोषणा की कि उनकी फ़िल्म को ऑस्कर 2023 के लिए ‘अकैडमी की पहली सूची’ में ‘शॉर्टलिस्ट’ किया गया है. उन्होंने ये भी कहा कि ‘द कश्मीर फ़ाइल्स’ उन 5 भारतीय फ़िल्मों में से एक है जिनका नाम लिस्ट में रखा गया है. (आर्काइव)
BIG ANNOUNCEMENT: #TheKashmirFiles has been shortlisted for #Oscars2023 in the first list of @TheAcademy. It’s one of the 5 films from India. I wish all of them very best. A great year for Indian cinema. 🙏🙏🙏
— Vivek Ranjan Agnihotri (@vivekagnihotri) January 10, 2023
विवेक अग्निहोत्री ने अन्य ट्वीट में कहा कि पल्लवी जोशी, मिथुन चक्रवर्ती, अनुपम खेर और दर्शन कुमार को भी बेस्ट ऐक्टर की श्रेणी में ‘शॉर्टलिस्ट’ किया गया है. (आर्काइव)
BIG ANNOUNCEMENT: #TheKashmirFiles has been shortlisted for #Oscars2023 in the first list of @TheAcademy. It’s one of the 5 films from India. I wish all of them very best. A great year for Indian cinema. 🙏🙏🙏
— Vivek Ranjan Agnihotri (@vivekagnihotri) January 10, 2023
अभिनेता अनुपम खेर ने भी ट्वीट कर ये बताया कि फ़िल्म द कश्मीर फ़ाइल्स और उन्हें ऑस्कर 2023 के लिए शॉर्टलिस्ट किया गया है. उन्होंने कहा कि ‘शॉर्टलिस्ट’ होना भी उनके लिए एक बड़ी जीत है. (आर्काइव)
Deeply humbled to see #TheKashmirFiles as a film and my name shortlisted in #BestFilm and #BestActor catagory for the #Oscars2023! Even as a short list it is a big triumph for us. Congratulations also to other Indian films in the list. भारतीय सिनेमा की जय हो! 🙏😍 @TheAcademy pic.twitter.com/VtaGLywtZQ
— Anupam Kher (@AnupamPKher) January 10, 2023
‘द कश्मीर फ़ाइल्स’ में अभिनय करने वाले एक ऐक्टर दर्शन कुमार ने ट्वीट किया कि वो ऑस्कर 2023 के लिए बेस्ट ऐक्टर की श्रेणी में ‘शॉर्टलिस्ट’ होने पर सच में भाग्यवान महसूस कर रहे हैं. (आर्काइव)
It's an exhilarating moment to see #thekashmirfiles being shortlisted for #oscar2023 and I feel truly blessed to be shortlisted in #bestactor category with other incredible actors 🙏🏻
Thanks a ton @TheAcademy for this honour 🙏🏻
N to all those who hve loved n supported this film pic.twitter.com/Mbm1JPCwoa
— Darshan Kumaar (@DarshanKumaar) January 10, 2023
‘द कश्मीर फ़ाइल्स’ को ‘अश्लील’ और प्रोपेगैंडा फ़िल्म कहने वाले आलोचकों पर मिथुन चक्रवर्ती ने भी अपनी चुप्पी तोड़ी. इकोनॉमिक टाइम्स ने मिथुन चक्रवर्ती के हवाले से कहा, “ये बहुत अच्छा लगा कि कश्मीर फ़ाइल्स को शॉर्टलिस्ट किया गया है. ये सभी आलोचनाओं का जवाब है. फ़िल्म को अश्लील और प्रोपेगैंडा बताने वाली जूरी को आज इसका जवाब मिल गया है. लोगों ने फ़िल्म को पसंद किया है और यही उनका जवाब है. (आर्काइव)
मीडिया आउटलेट रिपब्लिक ने रिपोर्ट किया कि अकैडमी पुरस्कारों की पहली लिस्ट में ‘द कश्मीर फ़ाइल्स’ को ऑस्कर 2023 के लिए शॉर्टलिस्ट किया गया. इस रिपोर्ट के मुताबिक, द कश्मीर फ़ाइल्स उन पांच फ़िल्मों में से एक है, जिन्हें ऑस्कर 2023 में ऑशिसियल एंट्रिज के रूप में भारत से शॉर्टलिस्ट किया गया है. उन्होंने निर्देशक विवेक अग्निहोत्री के इस दावे का हवाला दिया. एक रिपोर्टर ने टीवी पर ये भी कहा कि जो 44 पेज की लिस्ट जारी की गई है उसमें उन फ़िल्मों के नाम भी शामिल हैं जिन्हें ’95वें एकेडमी अवॉर्ड्स’ के लिए चुना गया है. रिपोर्टर कहती है कि इस फ़िल्म को सूची में शामिल करना उस लॉबी के लिए एक बड़ा झटका है जिसने ये आरोप लगाया था कि फ़िल्म सिर्फ समाज के एक निश्चित वर्ग को ध्यान में रखकर बनाई गई है. (आर्काइव)
#BREAKING | The Kashmir Files has been shortlisted for Oscars 2023 in the first list of Academy Awards. Tune in to watch -https://t.co/HbKDYgaNDs pic.twitter.com/ytoKSFdr9w
— Republic (@republic) January 10, 2023
इंडिया टुडे ने भी ट्वीट किया, “#TheKashmirFiles को #Oscars2023 के लिए शॉर्टलिस्ट किया गया. निर्देशक #VivekAgnihotri ने कहा, ‘ये तो अभी शुरुआत है.” (आर्काइव)
#TheKashmirFiles gets shortlisted for #Oscars2023. Director #VivekAgnihotri says 'it’s just the beginning'https://t.co/K844902YD3
— India Today Showbiz (@Showbiz_IT) January 10, 2023
टाइम्स नाउ ने अनुपम खेर के एक इंटरव्यू की क्लिप ट्वीट करते हुए लिखा, ‘द कश्मीर फाइल्स’ को ऑस्कर के लिए शॉर्टलिस्ट किए जाने के बाद अनुपम खेर ने टाइम्स नाउ से बात की. उन्होंने कहा कि शॉर्टलिस्टिंग का मतलब नॉमिनेट होना नहीं है बल्कि शॉर्टलिस्टिंग पहला कदम है जिसे सेलिब्रेट करना चाहिए. उनके मुताबिक, विरोध के बावजूद फ़िल्म का शॉर्टलिस्ट होना एक बड़ी जीत है. (आर्काइव)
@AnupamPKher speaks to TIMES NOW after 'The Kashmir Files' was shortlisted for Oscars.
"It wasn't a film, it was a movement. There were naysayers but we the film rose above it," he tells Siddhartha Talya.
"Truth is uncomfortable but it triumphs in the end," he adds. pic.twitter.com/QTlaCocVk7
— TIMES NOW (@TimesNow) January 10, 2023
कई अन्य मीडिया आउटलेट्स ने भी ये ट्वीट किया कि द कश्मीर फ़ाइल्स को ऑस्कर 2023 के लिए शॉर्टलिस्ट किया गया है. इस लिस्ट में मिरर नाउ, ज़ी न्यूज़ इंग्लिश, ऑल इंडिया रेडियो न्यूज़, टाइम्स नाउ भारत, मोजो स्टोरी और 15fc फ़िल्मी बीट शामिल है.
वियोन ने बताया कि कन्नड़ फ़िल्म कंतारा को भी बेस्ट पिक्चर और बेस्ट एक्टर कैटेगरी में शॉर्टलिस्ट किया गया है. (आर्काइव)
#Oscars2023: '#Kantara' has entered the shortlist for the Best Picture and Best Actor categories. This means the film is now eligible in those categories.
(Via @WIONShowbiz)https://t.co/9r4iprl39W
— WION (@WIONews) January 10, 2023
फ़ैक्ट-चेक
यहां ध्यान देने वाली पहली बात ये है कि द एकेडमी ऑफ़ मोशन पिक्चर आर्ट्स एंड साइंसेज (AMPAS) द्वारा जारी की गई लिस्ट का टाइटल है, रिमाइंडर लिस्ट ऑफ़ प्रोडक्शन्स एलिजिबल फ़ॉर द 95TH अकैडमी अवार्ड्स. 44 पेज के लिस्ट में कहीं भी ‘शॉर्टलिस्ट’ शब्द का ज़िक्र नहीं किया गया है.
दूसरी बात, 21 दिसंबर, 2022 को जिस 10 श्रेणियों के लिए 95वें ऑस्कर शॉर्टलिस्ट की घोषणा की गई थी. उनके नाम नीचे दिए गए हैं:
- डॉक्यूमेंट्री फ़ीचर फ़िल्म
- डॉक्यूमेंट्री शॉर्ट फ़िल्म
- अंतर्राष्ट्रीय फ़ीचर फ़िल्म
- मेकअप और हेयर स्टाइलिंग
- संगीत (ओरिजिनल स्कोर)
- संगीत (ओरिजिनल गीत)
- एनिमेटेड शॉर्ट फ़िल्म
- लाइव एक्शन शॉर्ट फ़िल्म
- साउंड
- विजुअल इफ़ेक्ट्स
ऑफ़िशियल वेबसाइट के मुताबिक, इन शॉर्टलिस्ट में से अंतर्राष्ट्रीय फ़ीचर फ़िल्म श्रेणी को छोड़कर सभी फ़ीचर का निर्णय एक समिति द्वारा किया जाता है. इसे एक ब्रांच के रूप में जाना जाता है. इस श्रेणी में शॉर्टलिस्ट करने का काम सभी ब्रांच्स के अकेडमी सदस्य निर्धारित करते हैं जिन्हें प्रारंभिक राउंड के वोटिंग के लिए आमंत्रित किया जाता है. वोट देने के योग्य होने के लिए कम से कम उन्हें देखने की न्यूनतम आवश्यकता को पूरा करना होता है.
पहले से पब्लिश शॉर्टलिस्ट के मुताबिक, नीचे दी गई श्रेणियों में से सभी के लिए 15 एंट्रीज़ चुनी गई हैं:
- डॉक्यूमेंट्री फ़ीचर फ़िल्म
- डॉक्यूमेंट्री शॉर्ट फ़िल्म
- अंतर्राष्ट्रीय फ़ीचर फ़िल्म
- संगीत (ओरिजिनल स्कोर)
- संगीत (ओरिजिनल गीत)
- एनिमेटेड शॉर्ट फ़िल्म
- लाइव एक्शन शॉर्ट फ़िल्म
और नीचे दी गई श्रेणियों में से सभी के लिए 10 एंट्रीज़ का चयन किया गया है:
- विजुअल इफ़ेक्ट्स
- साउंड
- मेकअप और हेयर स्टाइलिंग
ये ध 7653 ्यान दिया जाना चाहिए कि ‘द कश्मीर फ़ाइल्स’ को 10 कैटेगरीज़ के लिए किसी भी शॉर्टलिस्ट में जगह नहीं मिली है. इसके अलावा, बेस्ट ऐक्टर और बेस्ट ऐक्टर्स के अवार्ड्स के लिए शॉर्टलिस्ट नहीं होते हैं. इसलिए, ‘द कश्मीर फ़ाइल्स’ के निर्माताओं द्वारा किए गए दावों के उलट, अनुपम खेर या पल्लवी जोशी को इस श्रेणी लिए शॉर्टलिस्ट किए जाने का कोई सवाल ही नहीं है.
भारतीय एंट्रीज़ की बात करें तो गुजराती फ़िल्म छेलो शो (द लास्ट शो) इंटरनेशनल फ़ीचर फ़िल्म श्रेणी में भारत की ऑफ़िशियल एंट्री है. SS राजामौली की RRR फ़िल्म के ट्रैक ‘नाटू नाटू’ को बेस्ट ओरिजिनल सॉंग की श्रेणी में साथ ही दो भारतीय फ़िल्में- ऑल दैट ब्रीथ्स को द डॉक्यूमेंट्री फ़ीचर फ़िल्म और द एलिफेंट व्हिस्परर्स को डॉक्यूमेंट्री शॉर्ट फ़िल्म की श्रेणी में शॉर्टलिस्ट किया गया है.
रिमाइंडर लिस्ट VS शॉर्टलिस्ट
ऑल्ट न्यूज़ द्वारा भेजे गए एक मेल के जवाब में पुरस्कार प्रशासन, सीनियर मैनेजर, मेम्बर रिलेशन और ग्लोबल आउटरीच, माइकल बेनेडिक्ट, ने हमें बताया कि रिमाइंडर लिस्ट उन सभी योग्य फ़िल्मों की लिस्ट है जो जनरल एंट्री (बेस्ट पिक्चर और क्राफ्ट श्रेणियों) के लिए दर्ज की गई हैं. दूसरी ओर शॉर्टलिस्ट फ़िल्मों की एक लिस्ट है जो विशिष्ट श्रेणियों में अगले राउंड में आगे बढ़ी हैं. पुरस्कार कुल 24 श्रेणियों में दिए जाते हैं. उन सभी के पास शॉर्टलिस्ट नहीं है.
अकैडमी की वेबसाइट के मुताबिक, 95वें अकैडमी अवार्ड ईयर के लिए लागू नियमों के तहत विचार के लिए रिक्वायर्ड एलिजिबिलिटी क्राइटेरिया हैं:
- फ़ीचर फ़िल्मों को 1 जनवरी, 2022 और 31 दिसंबर, 2022 के बीच कम से कम 6 अमेरिकी महानगरीय क्षेत्र: लॉस एंजेलिस काउंटी, न्यूयॉर्क सिटी, द बे एरिया, शिकागो, इलेनॉयस, मियामी, फ्लोरिडा और अटलांटा, जॉर्जिया, के कमर्शियल मोशन पिक्चर थिएटर में लगना चाहिए.
- फ़िल्मों को एक ही जगह लगातार सात दिनों का न्यूनतम क्वालीफाइंग रन पूरा करना होगा.
- फीचर फ़िल्मों का चलने का समय 40 मिनट से ज़्यादा होना चाहिए.
- बेस्ट पिक्चर के योग्य होने के लिए, फ़िल्मों को पेश करने की रिक्वायरमेंट सबमिशन के रूप में एक कॉन्फिडेंशियल अकैडमी रिप्रजेंटेशन और इन्क्लुजन स्टैंडर्ड्स एंट्री पेश करनी होगी.
इन नियमों की पूरी लिस्ट यहां देखी जा सकती है.
हमने न्यूयॉर्क इंडियन फ़िल्म फ़ेस्टिवल के फ़ेस्टिवल डायरेक्टर असीम छाबड़ा से बात की. उन्होंने बताया कि एक रिमाइंडर लिस्ट शॉर्टलिस्ट नहीं है. रिमाइंडर लिस्ट उन सभी फ़िल्मों की लिस्ट होती है जिन्होंने ऑस्कर के लिए क्वालीफाई किया है. इस बार 301 फ़िल्में ऐसी हैं, जो योग्य होने की क्राइटेरिया पर खरी उतरी हैं. इस प्रोटोकॉल का हर साल पालन किया जाता है. अमेरिका में रिलीज होने वाली द कश्मीर फ़ाइल्स और गंगूबाई काठियावाड़ी जैसी कई भारतीय फ़िल्में योग्य हैं. ये फ़िल्म की क्वालिटी पर निर्भर नहीं करता है.
असीम छाबड़ा ने आगे बताया कि हर साल 21 दिसंबर के आसपास अकैडमी 10 श्रेणियों के लिए शॉर्टलिस्ट जारी करती है. लेकिन बेस्ट पिक्चर, बेस्ट डायरेक्टर, बेस्ट ऐक्टर, बेस्ट ऐक्ट्रेस आदि कैटेगरी में शॉर्टलिस्ट नहीं होती है. इसके बाद अकैडमी के सदस्य सभी श्रेणियों के नामांकन के लिए वोट देते हैं जिनमें शॉर्टलिस्ट नहीं होने वाले भी शामिल हैं. बेस्ट पिक्चर श्रेणी को छोड़कर सभी श्रेणी के लिए नामांकन में पांच एंट्रीज़ शामिल हैं जिसमें ज़्यादा से ज़्यादा 10 एंट्रीज़ शामिल हो सकती हैं.
गंगूबाई काठियावाड़ी और द कश्मीर फ़ाइल्स जैसी फ़िल्में रिमाइंडर लिस्ट में 301 फ़िल्मों का हिस्सा हैं और इसलिए ये बेस्ट पिक्चर, बेस्ट डायरेक्टर, आदि की श्रेणियों के लिए योग्य हैं. अब इन्हें अवार्ड मिलेगा या नहीं ये इस बात पर निर्भर करता है कि अकैडमी के सदस्य किसे वोट दे रहे हैं.
कुल मिलाकर, ये साफ़ है कि रिमाइंडर लिस्ट का मतलब शॉर्टलिस्ट नहीं है. एलिजिबिलिटी को पूरा करने वाली कोई भी फ़िल्म रिमाइंडर लिस्ट का हिस्सा हो सकती है. फ़िल्म देखने वाले अकैडमी के सदस्य तय करते हैं कि कौन सी फ़िल्म नामांकित / शॉर्टलिस्ट की जाती है. यानी, विवेक अग्निहोत्री, अनुपम खेर और अन्य लोगों के ट्वीट और मीडिया रिपोर्ट्स में ‘द कश्मीर फ़ाइल्स’ को ‘शॉर्टलिस्ट’ किए जाने का दावा झूठा है.
इसके अलावा, फिल्म क्रू द्वारा किया गया ये दावा भी झूठा है कि कुछ ऐक्टर्स को बेस्ट ऐक्टर्स के अवार्ड के लिए शॉर्टलिस्ट किया गया है. क्योंकि बेस्ट ऐक्टर्स के अवार्ड के लिए कोई शॉर्टलिस्ट नहीं है.
95वें अकैडमी अवार्ड के लिए नामांकन की घोषणा मंगलवार, 24 जनवरी 2023 को की जाएगी, जबकि ऑस्कर समारोह रविवार, 12 मार्च, 2023 को ओवेशन हॉलीवुड के डॉल्बी थिएटर में आयोजित किया जाएगा.
साभार : ऑल्ट न्यूज़
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva bho_Deva hin_Deva eng_Latn kea_Latn bho_Deva eng_Latn kea_Latn hin_Deva eng_Latn tgl_Latn hin_Deva eng_Latn eng_Latn eng_Latn twi_Latn hin_Deva hin_Deva eng_Latn sot_Latn hin_Deva eng_Latn eng_Latn hin_Deva eng_Latn eng_Latn eng_Latn eng_Latn awa_Deva bho_Deva eng_Latn pol_Latn eng_Latn hne_Deva awa_Deva hin_Deva kas_Deva mag_Deva bho_Deva kas_Deva awa_Deva awa_Deva hne_Deva mag_Deva kas_Deva hne_Deva hin_Deva hin_Deva kas_Deva mag_Deva bho_Deva awa_Deva awa_Deva hne_Deva mag_Deva hin_Deva hne_Deva kas_Deva kas_Deva hin_Deva hin_Deva kas_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva